થોડા સમય બાદ વળી એક ઘટના બની. ઉત્તમભાઈએ એક પાર્ટીનું આયોજન કર્યુ હતું. તે પણ પૂરું થયું. રાત્રે એ એમના ડોક્ટર મિત્રોને સ્ટેશન પર વળાવવા ગયા. મનમાં અમેરિકા જવાના વિચારો ઘોળાતા હતા. ઉત્તમભાઈના જીવનની વિચિત્રતા એ હતી કે ક્યા સમયે ક્યાંથી એવી આપત્તિ આવી પડે તેનો ખ્યાલ પણ ન હોય. વળી એમના જીવનની વિલક્ષણતા એ હતી કે આવા મુશ્કેલીના સમયમાં કલ્પના પણ ન કરી હોય ત્યાંથી કોઈ મહત્વના વ્યક્તિની અણધારી મદદ કે હૂંફ મળી જાય.